สังคมข่าวหุ้นนิวส์เวฟ
ดัชนีตลาดหุ้นไทยปิดการซื้อขายอยู่ที่ 1,291.77 จุด ปรับเพิ่มขึ้น 6.47 จุด พ่วงด้วยมูลค่าการซื้อรวมเฉียด 4 หมื่นล้านบาท
4 ก.พ. 2559

ดัชนีตลาดหุ้นไทยปิดการซื้อขายอยู่ที่ 1,291.77 จุด ปรับเพิ่มขึ้น 6.47 จุด พ่วงด้วยมูลค่าการซื้อรวมเฉียด 4 หมื่นล้านบาท 
* รายย่อยยังคงเดินหน้าเข้าซื้อสุทธิมากสุด 1,609 ล้านบาท ตามด้วยบัญชีบริษัทหลักทรัพย์ 621 ล้านบาท ส่วนขาเทขายสุทธิต่างชาติสาดออก 1,183 ล้านบาท และสถาบันขายอีก 1,047 ล้านบาท
* ตัวแรกเลือก BKD เพราะแม้จะเป็นหุ้นไซส์เล็กแต่มีศักยภาพทำกำไรได้ใหญ่เกินตัว
* ล่าสุด โบรกฯ คาดกำไรไตรมาส 4 อยู่ที่ 44 ล้านบาท โตขึ้นท่วมท้น 160% จากช่วงปีก่อน
* นั่นหมายความว่า ภาพรวมปี 58 ของ BKD จะมีโอกาสทำกำไรสุทธิสูง 170 ล้านบาท เพิ่มขึ้นถึง 80% จากปี 57 ราคาเป้าหมายล่าสุด 3.94 บาท อัพไซด์แน่น 20% น่าสนใจไม่เบานะ
* ต่อกันด้วย ADVANC แว่วมาว่า วันนี้จะประกาศงบปี 58 กันออกมาอย่างเป็นทางการ เบื้องต้นวงการเงินดีดประเมินกำไรกันไว้ว่า ระดับ 38,000 ล้านบาทต้องมีสิทธิได้เห็น
* หากทุกอย่างเป็นไปตามคาดหมายกันจริง เงินปันผลครึ่งปีหลังขั้นต่ำระดับ 6 บาทต่อหุ้นรอรับได้แน่นอน * ดีดออกมาเป็นดิวิเดนด์ยีลด์ก็สูงไม่เบา มากกว่าระดับ 3% เรียกได้ว่า เป็นหุ้นจากกลุ่มสื่อสารที่น่าสนใจมากสุดแล้วในปัจจุบัน
* งานนี้ตรงกันข้ามกับ DTAC ซึ่งแจ้งงบปี 58 ออกมาในช่วงตอนเย็นหลังปิดการซื้อขายในตลาด * ผลปรากฏว่า กำไรสุทธิปี 58 ของค่ายสีฟ้าลดลงเหลือเพียง 5,893 ล้านบาท ต่ำกว่างวดปี 57 ถึง 45%
* แม้จะอัดปันผลงวดสุดท้ายจากกำไรสะสมจำนวน 52 สตางค์ต่อหุ้น แต่ก็ไม่รู้จะช่วยพยุงราคาได้หรือไม่
* เนื่องจากล่าสุด ที่ประชุมบอร์ด DTAC มีมติปรับเปลี่ยนนโยบายจ่ายเงินปันผลเข้าไปอีก
* โดยเปลี่ยนเป็นจ่ายเงินปันผลไม่ต่ำกว่า 50% ของกำไรสุทธิ จากเดิมไม่ต่ำกว่า 80% จึงน่าจะมีผลและสั่นสะเทือนราคาในกระดานไม่เบาเช่นกัน * ข้ามฟากมาที่ HMPRO หลังจากหุ้นเงียบหายจากหน้ากระดานเทรดไปยาวนาน
* ล่าสุด HMPRO เริ่มได้รับแรงซื้อดันราคาหุ้นกลับเข้ามาอีกรอบ อย่างเมื่อวานซัดวอลุ่มเทรดเข้าไปกว่า 100 ล้านบาท และปิดการซื้อขายที่ 6.55 บาท
* แรงหนุนหุ้น HMPRO หลักมาจากตัวผลการดำเนินงานงวดไตรมาส 4 ที่มีลุ้นซดกำไรสูงแตะ 1,000 ล้านบาท ถือเป็นไตรมาสที่ดีสุดในรอบปี 58
* จึงมีโอกาสที่จะผลักดันให้ภาพรวมปีที่ผ่านมายังรักษาฐานกำไรสูงเกินระดับ 3,000 ล้านบาทได้ ขาเทรดดิ้งจัดได้ไม่ต้องรอช้า มองแนวต้านแรกแถว 6.75 บาท ถ้าผ่านไปได้ก็มีลุ้นไปปะทะแนวต้านสำคัญที่ 7 บาทเลยแหละ
* หุ้น IRPC เมื่อวานดีดกลับมาอยู่ในแดนบวกได้สักที หลังจากช่วงที่ผ่านมาหุ้นปิดลบติดต่อกันถึง 6-7 วันติด
* ที่จริง IRPC ไม่ได้มีข่าวร้ายน่ากังวลอะไร เพียงแต่ต้องยอมรับว่า ช่วงที่ผ่านมาราคาน้ำมันดิบในตลาดดิ่งลงทุกวัน เลยกดดันให้ราคาหุ้นพลังงานปั่นป่วนตาม
* แต่ถ้าว่ากันตามความเป็นจริง ในเชิงพื้นฐาน IRPC น่าสนใจนะ เพราะช่วงนี้กำไรกลุ่มปลายน้ำโดดเด่นสวนกระแสกลุ่มต้นน้ำเป็นอย่างมาก
* โบรกฯ ถึงยังการันตีคำแนะนำ “ซื้อ” เพราะมองฐานงบปี 58 ที่พลิกกลับมากำไรสูงกว่า 9,000 ล้านบาท และปี 59 ยังมีโอกาสเติบโตต่อเนื่อง
* ปิดท้ายด้วย COM7 ที่ขอฝากแนะนำให้ “ขายทำกำไร” เนื่องจากราคาหุ้นชักเริ่มวิ่งขึ้นมามากเกินพื้นฐานไปแล้ว
* ล่าสุด ซัดปิดบวก 6.80 บาท เพิ่มขึ้นไปอีกเกือบ 4% เท่ากับภายในช่วง 2 เดือนล่าสุด หุ้นเพิ่มขึ้นไปแล้วร่วมเกือบ 70% แล้ว จากฐานราคา 4 บาทเมื่อต้นเดือนธ.ค. 58
* แม้ตามเนื้อผ้าและพื้นฐาน COM7 ยังดูน่าสนใจและได้รับผลบวกจากการเปิด 4G แต่ราคาหุ้นไล่กันขึ้นมาจนสูงขนาดนี้ จึงถึงเวลาแล้วที่ต้องขายทำกำไรกันบ้าง อย่ามัวแต่รอช้า จนพลาดท่าเสียโอกาสทองกันไป *